ฮั่งเส็งปิดทรุด 626.90 จุด หลังจีนคุมเข้มเกณฑ์เทรดหุ้น
ฮั่งเส็งปิดทรุด 626.90 จุด หลังจีนคุมเข้มเกณฑ์เทรดหุ้น
28 พ.ค. 2558

ดัชนีฮั่งเส็งตลาดหุ้นฮ่องกงปิดตลาดร่วงหนักในวันนี้ โดยดัชนีฮั่งเส็งลดลง 626.90 จุด หรือ 2.23% ปิดวันนี้ที่ 27,454.31 จุดตามทิศทางตลาดหุ้นจีน นำโดยหุ้นกลุ่มโบรกเกอร์ หลังจากมีข่าวว่าบริษัทโบรกเกอร์ของจีนได้คุมเข้มกฎเกณฑ์ในการปล่อยเงินกู้เพื่อซื้อหลักทรัพย์ให้กับบรรดานักลงทุน เพื่อจำกัดความเสี่ยงจากปัญหาฟองสบู่ที่อาจจะเกิดขึ้นในตลาด
ทั้งนี้ บริษัทหลักทรัพย์ชางเจียง, จีเอฟ ซิเคียวริตีส์ และไห่ตง ซิเคียวริตีส์ ได้เพิ่มข้อกำหนดด้วยการให้นักลงทุนยื่นหลักทรัพย์ค้ำประกันเพื่อทำการกู้ยืม โดยข้อกำหนดดังกล่าวได้มีการปรับเพิ่มขึ้นจาก 60% เป็น 80%